
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt, ka AS "Sadales tīkls" 2024.gadā kompensējamās izmaksas veidojas arī no izmaksām, kas rodas lietotājiem migrējot no Neto uzskaties sistēmas uz Neto norēķinu sistēmu. Šīs izmaksas veidosies arī 2025.gadā, jo atbilstoši Elektroenerģijas tirgus likumam mājsaimniecības lietotājiem līdz 2025.gada 28.februārim migrējot no Neto uzskaites sistēmas uz Neto norēķinu sistēmu uzkrātās elektroenerģijas apjoms noteiktā apmērā tiek izteiktas finansiālā vērtībā.
Piedāvātā redakcija

	Dzintars Kauliņš (Sadales tīkls)

	2.
	MK sēdes protokollēmuma projekts
3. Klimata un enerģētikas ministrijai līdz 2024.gada 30.novembrim sagatavot un klimata un enerģētikas ministram iesniegt izskatīšanai Ministru kabinetā grozījumus 2023.gada 7.novembra Ministru kabineta noteikumos Nr. 635 "Elektroenerģijas tirdzniecības un lietošanas noteikumi", kas paredz tiesības sadales sistēmas operatoram 2024.gadā iesniegt Būvniecības valsts kontroles birojam avansa rēķinu par 2024.gada decembrī negūto ieņēmumu apjomu par mājsaimniecības lietotājiem piemēroto valsts atbalstu elektroenerģijas sistēmas izmaksu daļējai kompensēšanai.
	Priekšlikums
MK Noteikumi Nr.635 paredz kārtību kādā sistēmas operators uzskaita negūtos ieņēmumus, kā Sabiedrisko pakalpojumu regulēšanas komisija pārbauda veikto aprēķinu atbilstību un sniedz par to atzinumu un kā Būvniecības valsts kontroles birojs apmaksā sistēmas operatora izrakstīto rēķinu. Šis process var ilgt vairāk kā 1 mēnesi.
Sistēmas operators negūtos ieņēmumus par konkrēto mēnesi uzzina pēc norēķinu perioda beigām un pēc datu ieguves no informācijas sistēmām. Praksē šādi dati ir sagatavojami izsūtīšanai Sabiedrisko pakalpojumu regulēšanas komisijai pēc mēneša 10 datuma. Tātad datus par 2024.gada novembri sistēmas operators varēs sagatavot ap 10.decembri. Ņemot vērā, ka Būvniecības valsts kontroles birojs rēķinus var apmaksāt līdz 20.decembrim, starp šiem datumiem vairākām iesaistītajām institūcijām būtu ļoti īsos termiņos jāveic aprēķinu validācija un rēķina apmaksa. Šāds rīcības scenārijs neparedz praktisku iespēju Sabiedrisko pakalpojumu regulēšanas komisijai lūgt precizējumus veiktajos aprēķinos.
Ņemot vērā augstāk aprakstītos apstākļus, aicinām protokollēmumā paredzēt, ka avansa rēķinu var sastādīt arī par 2024.gada novembrī negūtajiem ieņēmumiem. 

